TIDLOR รายได้ดอกเบี้ย-ค่าฟีเพิ่ม! ดัน Q1 อวดกำไร 940 ลบ. โต 20%
TIDLOR  รายได้ดอกเบี้ย-ค่าธรรมเนียมและบริการเพิ่มขึ้น ดันกำไรไตรมาส 1/65 โต 20% แตะ 940 ลบ. จากช่วงเดียวกันของปีก่อน 783 ลบ.
TIDLOR  รายได้ดอกเบี้ย-ค่าธรรมเนียมเพิ่มขึ้น ดันกำไรไตรมาส 1/65 โต 20% แตะ 940 ลบ.
11 พ.ค. 2565

บริษัท เงินติดล้อ จำกัด (มหาชน) หรือ  TIDLOR  รายงานผลการดำเนินงานงวดไตรมาสแรก สิ้นสุด ณ วันที่ 31 มีนาคม 2565 มีดังนี้

โดยบริษัทฯ รายงานผลประกอบการไตรมาส 1 ปี 2565 มีกำไรสุทธิ 940.36 ล้านบาท เพิ่มขึ้น 20% เมื่อเทียบกับงวดเดียวกันของปีก่อนมีกำไรสุทธิ 783.34 ล้านบาท สาเหตุหลักมาจากการปรับตัวเพิ่มขึ้นของดอกเบี้ยจากสินเชื่อรวม รายได้ค่าธรรมเนียมและบริการซึ่งสัดส่วนหลักมาจากธุรกิจประกันวินาศภัย และการลดลงของการขาดทุนจากการตัดรายการสินทรัพย์ทางการเงินที่วัดมูลค่าด้วยราคาทุนตัดจําหน่าย และต้นทุนทางการเงิน  
สำหรับรายได้รวมสำหรับงวดไตรมาส 1 สิ้นสุดวันที่ 31 มีนาคม 2565 อยู่ที่ 3,360.4 ล้านบาท เพิ่มขึ้น 16.6% จากงวดเดียวกันของปีก่อน 2,882.8 ล้านบาท แม้จะต้องเผชิญกับสถานการณ์โควิด-19 แต่ดอกเบี้ยรับรวมยังคงปรับตัวสูงขึ้น ปัจจัยสําคัญมาจากความสําเร็จของ “บัตรติดล้อ” ที่เพิ่มความสะดวกให้ลูกค้าเข้าถึงแหล่งเงินทุนได้ตลอด 24 ชั่วโมง และยังคงระดับการบริการเต็มประสิทธิภาพทั้งช่องทางออนไลน์ ออฟไลน์ และโมบายแอพพลิเคชั่น ทั้งสะดวกและปลอดภัยแม้ในยามวิกฤตการณ์แพร่ระบาดของโควิด-19 นี้
โดยบริษัทฯ ส่งมอบ “บัตรติดล้อ” ให้แก่ลูกค้ารวมแล้วกว่า 341,000 ราย ณ สินเดือนมีนาคมทีผ่านมา สําหรับรายได้ค่าธรรมเนียมและบริการปรับตัวเพิ่มขึ้นร้อยละ 8.5 จากงวดเดียวกันของปีก่อน โดยสัดส่วนหลักมาจาก การเติบโตขึ้นอย่างต่อเนืองจากการขยายตัวของธุรกิจประกัน